text: 7 Kimsa kaq: Jehovap yachaynin Palabranpi kasqanrayku, chayta ukhunchana tiyan. Chaypaqtaq mayta kallpachakuna (Proverbios 2:1-5). Tawa kaq: Diosmanta mañakuna. Payqa tukuy sunqu mañakuptinchik, mana michʼakuspa yachayta quwasun (Santiago 1:5). Espíritu santonta yanapanawanchikpaq mañakuptinchikpis, qullawasuntaq. Ajinamanta Bibliapi may valorniyuq sumaq yachayta tarisun, chaytaq chʼampaykunata allinchanapaq, tuqllaspi mana urmanapaq, allin kaqta akllanapaq ima yanapawasun (Lucas 11:13).